हरि ॐ. सद्‍गुरु बापू ने ३ अक्तूबर २००२ को १३ कलमी कार्यक्रम की घोषणा करते समय “वस्त्र योजना” इस बहुत ही महत्त्वपूर्ण उपक्रम को कार्यान्वित किया था। इस “वस्त्र योजना” के उपलक्ष्य में बापू ने श्रद्धावानों के, भक्ति और सेवा इन दो मूलभूत अंगों को एकत्रित रूप में विकसित करनेवाले “चरखे से” सभी श्रद्धावानों को नये सिरे से परिचित कराया। भारत के दुर्गम इलाक़े में बसे गरीब, कष्टकरी समाज के विद्यार्थी वर्ग को आर्थिक अड़चनों के कारण युनिफ़ॉर्म ख़रीदना नहीं परवड़ता और ऐसे इलाकों में रहनेवाले स्कूलों छात्रों की अनियमित हाजिरी के पीछे यह एक प्रमुख कारण है, इस बात का एहसास सद्‍गुरु बापू ने अपने श्रद्धावान मित्रों को कराया। ऐसे छात्रों के जीवन का विकास थमकर उनकी प्रगति खण्डित हो जाती है और एक ज़िम्मेदार भारतीय नागरिक की भूमिका में से ऐसे छात्रों को आधार देना यह हर एक श्रद्धावान की नैतिक ज़िम्मेदारी है, यह जताकर बापू ने सभी श्रद्धावानों को सतर्क किया। बापू के कहेनुसार आज कई श्रद्धावान अपने घर में यह चरखा बहुत ही प्यार एवं भक्तिभाव के साथ पवित्र मंत्र के उच्चारण के साथ करते हैं और इस चरखे पर तैयार हुए धागे से संस्था की ओर से युनिफ़ॉर्म बनाये जाते हैं।